“Joker: Folie à Deux” Satu-Satunya Projek DC Yang Mendapat Lampu Hijau Dari Warner Bros. Discovery
Masa depan DC Extended Universe masih lagi menjadi tanda tanya, dan era DCEU pada masakini mungkin akan berakhir selepas Aquaman and the Lost Kingdom ditayangkan pada Disember tahun hadapan.  Terdapat desas-desus yang mengatakan The Flash yang menetapkan semula DCEU, walaupun terdapat peluang bahawa sekuel Aquaman akan ditetapkan dalam DCEU yang baharu.  Walaupun Ben Affleck kembali dalam Aquaman 2 dan menggantikan tempat Michael Keaton, ia tidak bermakna Warner Bros. mahu mengekalkannya sebagai Batman. Dengan filem Batgirl telah dibatalkan, dan jika rancangan yang berasal dari Walter Hamada, Crisis on Infinite Earths, turut digugurkan dengan cara yang sama, agak tidak masuk akal untuk pihak studio mengekalkan Batman yang sudah bersara dalam DCEU yang baru.  Walau apapun rancangan Warner Bros., Variety nampaknya mengesahkan bahawa satu-satunya projek DC Comics yang diberi lampu hijau oleh Warner Bros. Discovery adalah Joker: Folie à Deux, sekuel filem hit tahun 2019 arahan Todd Philips, yang telah mendapat kutipan lebih AS$1 billion di box office seluruh dunia. Bagaimanapun, filem itu ditetapkan dalam realitinya sendiri, bermakna rancangan untuk filem itu tidak menawarkan petunjuk sebenar arah tuju DCEU di masa hadapan.  Media juga mendedahkan bahawa Matt Reeves masih lagi berkerja keras untuk sekuel The Batman, walaupun ia masih belum mendapat lampu hijau dari Warner Bros. Rancangan TV HBO Max yang berkisar tentang The Penguin dan Arkham Asylum masih lagi dalam pembikinan, begitu juga dengan musim kedua Peacemaker. Nasib Titans, Doom Patrol, Harley Quinn dan juga projek J.J. Abraham, Constantine dan Madame Xanadu masih belum dapat dipastikan.  Zaslav mahu menjadikan DC Universe seperti Marvel Cinematic Universe, tetapi bagi francais yang berdiri sendiri, ianya sukar hendak dipastikan. Hamada pula lebih memilih Multiverse kerana ia berpeluang menyampaikan cerita yang lebih luas di bawah pengawasannya, tetapi kemungkinan bos DC Films yang baharu, Dan Lin mungkin mempunyai idea yang sama sekali berbeza.